
DR 30.11.2017                                                           23                   

 
■1150 

7. Dr. Mansor bin Abdul Rahman [Sik] minta Menteri Kerja Raya menyatakan, 
apakah langkah yang diambil untuk membaik pulih 21 jambatan yang dikenal pasti 
berisiko tinggi di seluruh Malaysia, adakah kerja-kerja baik pulih akan dilakukan secepat 
mungkin. 

 Tuan Yang di-Pertua: Silakan Yang Berhormat Sik, soalan nombor 7.  

Dr. Mansor bin Abdul Rahman [Sik]: Terima kasih banyak Tuan Yang di-
Pertua. 

 Sekarang ini musim tengkujuh; 
 KKR baiki jambatan runtuh; 
 Menteri jawab sungguh-sungguh; 
 Soalan saya nombor tujuh. 

 

Timbalan Menteri Kerja Raya [Datuk Rosnah binti Haji Abdul Rashid 
Shirlin]: Terima kasih Tuan Yang di-Pertua. Terima kasih Yang Berhormat Sik di atas 
soalan yang dikemukakan. Maaf Yang Berhormat, saya tidak pandai berpantun tetapi 
saya mencuba untuk menjawab persoalan Yang Berhormat ya.  

Tuan Yang di-Pertua, untuk makluman Ahli Yang Berhormat, 21 jambatan telah 
dikenal pasti berisiko tinggi dan ia perlu dibuat penggantian. Ia selaras dengan keputusan 
kerajaan yang meluluskan kenaikan had berat muatan baru bagi kenderaan 
perdagangan di Semenanjung Malaysia dengan had berat maksimum adalah 50 tan. 
Daripada jumlah tersebut, dua jambatan telah pun dalam peringkat pembinaan. 
Manakala bagi baki 19 buat jambatan, Kementerian Kerja Raya telah pun memohon 
peruntukan di bawah Rolling Plan Ketiga Rancangan Malaysia Kesebelas ataupun RP3 
RMKe-11 bagi tujuan penggantian.  

Tuan Yang di-Pertua, untuk memastikan jambatan-jambatan tersebut tidak 
mengalami kegagalan struktur, papan tanda amaran had muatan telah dipasang di 
semua lokasi jambatan yang terlibat. Sekian, terima kasih Tuan Yang di-Pertua.  

Dr. Mansor bin Abdul Rahman [Sik]: Terima kasih Yang Berhormat Menteri. 
Soalan saya, bagaimanakah dan apakah kriteria yang diguna pakai oleh pihak 
kementerian dalam mengenal pasti 21 jambatan yang berisiko tinggi tersebut? Apakah 
status pelaksanaan 19 lagi jambatan yang dinyatakan tadi? Terima kasih. 

Datuk Rosnah binti Haji Abdul Rashid Shirlin: Terima kasih Yang Berhormat 
Sik di atas soalan tambahan. Sebenarnya Yang Berhormat, di dalam mengenal pasti 
jambatan-jambatan ini, kita melaksanakan kajian Yang Berhormat ya. Untuk specifically, 
dengan izin, mengenai persoalan yang dibangkitkan oleh Yang Berhormat, keputusan ini 
diambil berdasarkan kepada kajian yang telah dilaksanakan oleh Bahagian Perancang 
Jalan Kementerian Kerja Raya iaitu melalui kajian Axle Load Study (Bridges) on Federal 
and Major State Routes in Peninsular Malaysia yang telah disiapkan pada tahun 2016, 
Tuan Yang di-Pertua.  

Untuk makluman Ahli Yang Berhormat, selain daripada dua jambatan yang di 
dalam pembinaan, di dalam RP3 telah diluluskan program menggantikan jambatan uzur 
untuk tujuan peningkatan had muatan kenderaan perdagangan di Semenanjung 
Malaysia dengan kos sebanyak RM78 juta. Pelaksanaan 19 jambatan ini akan dimulakan 
pada tahun 2018. Itu sahaja Tuan Yang di-Pertua. Terima kasih.  

Tuan Shamsul Iskandar @ Yusre bin Mohd. Akin [Bukit Katil]: Terima kasih 
Tuan Yang di-Pertua. Yang Berhormat Menteri, saya ingin bertanya satu soalan 
tambahan iaitu berkaitan dengan projek persimpangan bertingkat di Peringgit dan juga 
Ayer Keroh yang mana ia juga membabitkan soal jambatan dan sebagainya. Saya 
difahamkan projek ini akan berhadapan dengan kelewatan. Jadi saya ingin tanya, bilakah 
unjuran ataupun tarikh sebenar kedua-dua projek ini akan siap? Apakah masalah yang 
telah dikenal pasti? Ini kerana kita tahu projek ini penting bagi tujuan teknik penguraian 
trafik supaya tidak berlaku congestion, dengan izin. Terima kasih Tuan Yang di-Pertua.  

Datuk Rosnah binti Haji Abdul Rashid Shirlin: Tuan Yang di-Pertua, 
memandangkan soalan yang dibangkitkan oleh Yang Berhormat Bukit Katil, junior saya 
semasa saya di universiti, tetapi dia membesar menjadi budak nakal.  

 



#1150 7. Dr. Mansor bin Abdul Rahman [Sik] minta Menteri Kerja Raya menyatakan, apakah langkah yang diambil untuk membaik pulih 21 jambatan yang dikenal pasti berisiko tinggi di seluruh Malaysia, adakah kerja-kerja baik pulih akan dilakukan secepat mungkin. Tuan Yang di-Pertua: Silakan Yang Berhormat Sik, soalan nombor 7. Dr. Mansor bin Abdul Rahman [Sik]: Terima kasih banyak Tuan Yang di- Pertua. Sekarang ini musim tengkujuh; KKR baiki jambatan runtuh; Menteri jawab sungguh-sungguh; Soalan saya nombor tujuh. Timbalan Menteri Kerja Raya [Datuk Rosnah binti Haji Abdul Rashid Shirlin]: Terima kasih Tuan Yang di-Pertua. Terima kasih Yang Berhormat Sik di atas soalan yang dikemukakan. Maaf Yang Berhormat, saya tidak pandai berpantun tetapi saya mencuba untuk menjawab persoalan Yang Berhormat ya. Tuan Yang di-Pertua, untuk makluman Ahli Yang Berhormat, 21 jambatan telah dikenal pasti berisiko tinggi dan ia perlu dibuat penggantian. Ia selaras dengan keputusan kerajaan yang meluluskan kenaikan had berat muatan baru bagi kenderaan perdagangan di Semenanjung Malaysia dengan had berat maksimum adalah 50 tan. Daripada jumlah tersebut, dua jambatan telah pun dalam peringkat pembinaan. Manakala bagi baki 19 buat jambatan, Kementerian Kerja Raya telah pun memohon peruntukan di bawah Rolling Plan Ketiga Rancangan Malaysia Kesebelas ataupun RP3 RMKe-11 bagi tujuan penggantian. Tuan Yang di-Pertua, untuk memastikan jambatan-jambatan tersebut tidak mengalami kegagalan struktur, papan tanda amaran had muatan telah dipasang di semua lokasi jambatan yang terlibat. Sekian, terima kasih Tuan Yang di-Pertua. Dr. Mansor bin Abdul Rahman [Sik]: Terima kasih Yang Berhormat Menteri. Soalan saya, bagaimanakah dan apakah kriteria yang diguna pakai oleh pihak kementerian dalam mengenal pasti 21 jambatan yang berisiko tinggi tersebut? Apakah status pelaksanaan 19 lagi jambatan yang dinyatakan tadi? Terima kasih. Datuk Rosnah binti Haji Abdul Rashid Shirlin: Terima kasih Yang Berhormat Sik di atas soalan tambahan. Sebenarnya Yang Berhormat, di dalam mengenal pasti jambatan-jambatan ini, kita melaksanakan kajian Yang Berhormat ya. Untuk specifically, dengan izin, mengenai persoalan yang dibangkitkan oleh Yang Berhormat, keputusan ini diambil berdasarkan kepada kajian yang telah dilaksanakan oleh Bahagian Perancang Jalan Kementerian Kerja Raya iaitu melalui kajian Axle Load Study (Bridges) on Federal and Major State Routes in Peninsular Malaysia yang telah disiapkan pada tahun 2016, Tuan Yang di-Pertua. Untuk makluman Ahli Yang Berhormat, selain daripada dua jambatan yang di dalam pembinaan, di dalam RP3 telah diluluskan program menggantikan jambatan uzur untuk tujuan peningkatan had muatan kenderaan perdagangan di Semenanjung Malaysia dengan kos sebanyak RM78 juta. Pelaksanaan 19 jambatan ini akan dimulakan pada tahun 2018. Itu sahaja Tuan Yang di-Pertua. Terima kasih. Tuan Shamsul Iskandar @ Yusre bin Mohd. Akin [Bukit Katil]: Terima kasih Tuan Yang di-Pertua. Yang Berhormat Menteri, saya ingin bertanya satu soalan tambahan iaitu berkaitan dengan projek persimpangan bertingkat di Peringgit dan juga Ayer Keroh yang mana ia juga membabitkan soal jambatan dan sebagainya. Saya difahamkan projek ini akan berhadapan dengan kelewatan. Jadi saya ingin tanya, bilakah unjuran ataupun tarikh sebenar kedua-dua projek ini akan siap? Apakah masalah yang telah dikenal pasti? Ini kerana kita tahu projek ini penting bagi tujuan teknik penguraian trafik supaya tidak berlaku congestion, dengan izin. Terima kasih Tuan Yang di-Pertua. Datuk Rosnah binti Haji Abdul Rashid Shirlin: Tuan Yang di-Pertua, memandangkan soalan yang dibangkitkan oleh Yang Berhormat Bukit Katil, junior saya semasa saya di universiti, tetapi dia membesar menjadi budak nakal.